ປ. ທຣຳ ໃຫ້ຮ່ອງຮອຍ ທີ່ອາດເປັນໄປໄດ້ ວ່າ ທ່ານ ຈະໄປຢ້ຽມຢາມ ອັຟການິສຖານ
ປະທານາທິບໍດີ ທຣຳ ຈຶ່ງໄດ້ຖືກຕຳໜິ ທີ່ຍັງບໍ່ໄດ້ເດີນທາງ ໄປຢ້ຽມຢາມ ພວກທະຫານ ສະຫະລັດ ຢູ່ໃນຕ່າງປະເທດ.
Intro: ປະທານາທິບໍດີ ສະຫະລັດ ທ່ານ ດໍໂນລ ທຣຳ ໄດ້ໂອ້ລົມກັບ ບັນດາສະມາຊິກ ທະຫານທຸກເຫຼົ່າທັບ ທີ່ໄດ້ຖືກສົ່ງໄປປະຈຳການ ຢູ່ຕ່າງປະເທດ ເພື່ອ ອວຍພອນໃຫ້ ພວກເຂົາເຈົ້າ ຈົ່ງມີແຕ່ຄວາມສຸກ ເນື່ອງໃນໂອກາດ ວັນຂອບຄຸນພະເຈົ້າ ຫຼື Thanksgiving ແລະ ກໍໄດ້ຂອບອົກຂອບໃຈ ໃນການຮັບໃຊ້ຊາດ ຂອງພວກເຂົາເຈົ້າ ແຕ່ເມື່ອຖືກຖາມວ່າ ທ່ານຈະໄປຢ້ຽມຢາມພວກເຂົາ ເຈົ້າ ໃນເວລາໃດ, ທ່ານກໍບໍ່ໄດ້ໃຫ້ ຄຳຕອບທີ່ຊັດເຈນ ທ່ານປະທານາທິບໍດີ ໄດ້ເດີນທາງ ໃນວັນພັກແຫ່ງຊາດ ເພື່ອໄປ ຢ້ຽມຢາມ ໜ່ວຍທະຫານຍາມຝັ່ງ ຢູ່ໃກ້ບ້ານພັກຂອງທ່ານ ໃນເມືອງພາລມ໌ ບີດຈ໌ ລັດຟລໍຣີດາ ເມື່ອວັນພະຫັດວານນີ້ ຊລາຕິກາ ຮົກ ນັກຂ່າວ ຂອງວີໂອເອ ມີລາຍງານ ກ່ຽວກັບເລື່ອງນີ້ ຊຶ່ງ ໄຊຈະເລີນສຸກ ຈະນຳລາຍລະອຽດມາສະເໜີທ່ານ ໂຕະກິນເຂົ້າຂອງວັນຂອບຄຸນພະເຈົ້າ ຢູ່ໃນສະຫະລັດ ໂດຍທົ່ວໄປແລ້ວ ຈະມີອົບໄກ່ ງວງ ພ້ອມກັບນ້ຳຊີ້ນໄກ່ງວງ ແລະເຄື່ອງປຸງແຕ່ງຍັດໄສ້ ພ້ອມດ້ວຍອາຫານຈານຕ່າງໆ ແລະຂອງຫວານທີ່ເປັນພາຍໝາກອຶ ສ່ວນໂຕະກິນເຂົ້າຢູ່ທີ່ ຖານທັບຂອງໜ່ວຍທະ ຫານຍາມຝັ່ງ ຢູ່ Lake Worth Inlet ແມ່ນເຕັມໄປດ້ວຍເຂົ້າຈີ່ຍັດໄສ້ ທີ່ຄ້າຍຄືກັບ ເຮືອດຳນ້ຳ ຈຶ່ງເອີ້ນວ່າ submarine sandwiches ໝາກໄມ້ ແລະເຄື່ອງດື່ມນໍ້າ ຫວານຕ່າງໆ ທ່ານ ທຣຳ ໄດ້ໂອ້ລົມກັບພວກທະຫານ ແລະ ໄດ້ຖ່າຍຮູບກັບພວກ ເຂົາເຈົ້າ ນຳດ້ວຍ ເມື່ອຕອນເຊົ້າຂອງມື້ດຽວກັນ ທ່ານກໍໄດ້ໂອ້ລົມ ກັບບັນດາທະຫານ ຂອງສະຫະລັດ ທີ່ປະຈຳການຢູ່ຕ່າງປະເທດ ໂດຍຜ່ານການປະຊຸມທາງໂທລະສັບ ປະທານາທິບໍດີ ດໍໂນລ ທຣຳ ໄດ້ກ່າວວ່າ ບັນດາປະທານາທິບໍດີ ຂອງສະຫະລັດ ຕາມປະເພນີແລ້ວ ກໍຈະໂອ້ລົມກັບບັນດາສະ ມາຊິກທະຫານ ຜູ້ທີ່ເດີນທາງອອກໄປຈາກບ້ານເກີດ ໃນລະຫວ່າງ ວັນພັກແຫ່ງຊາດ ຕ່າງໆ ບ່າງຄັ້ງບາງຄາວ ພວກເພິ່ນກໍໄປຢ້ຽມຢາມພວກທະຫານດ້ວຍຕົນເອງ ດັ່ງທີ່ ອະດີດປະທານາທິບໍດີ ຈອຣຈ໌ ດັບໂບຢູ ບຸຊ ໄດ້ເຮັດ ໃນປີ 2003 ຜ່ານມາ ໃນເວລາ ທ່ານ ໄດ້ເດີນທາງໄປຢ້ຽມຢາມ ພວກທະຫານສະຫະລັດ ຢູ່ໃນ ອີຣັກ ໃນວັນ Thanksgiving ໂດຍບໍ່ໄດ້ແຈ້ງໃຫ້ຊາບລ່ວງໜ້າ ສ່ວນອະດີດ ປະທານາທິບໍດີ ບາຣັກ ໂອບາມາ ກໍໄດ້ເດີນທາງໄປຢ້ຽມຢາມ ພວກສະມາຊິກທະຫານ ສະຫະລັດ ປະຈຳການ ຢູ່ຕ່າງປະເທດ ຫຼາຍໆຄັ້ງ ໃນວາລະໂອກາດຕ່າງໆ ປະທານາທິບໍດີ ທຣຳ ຈຶ່ງໄດ້ຖືກ ຕຳໜິ ທີ່ຍັງບໍ່ໄດ້ເດີນທາງໄປຢ້ຽມຢາມ ພວກທະຫານ ສະຫະລັດ ຢູ່ໃນຕ່າງປະເທດ ເມື່ອຖືກຖາມວ່າ ທ່ານມີແຜນການ ທີ່ຈະໄປ ອັຟການິສຖານ ຫຼືບໍ່ ທ່ານກໍກ່າວຕອບດັ່ງນີ້: ປະທານາທິບໍດີ ທຣຳ ກ່າວວ່າ ເມື່ອຖືກກົດດັນໂດຍນັກຂ່າວທ່ານນຶ່ງທີ່ວ່າ ຖ້າທ່ານຮູ້ຈັກ ເວລາໃດ ມັນຈະເປັນ ຍາມໃດ ທ່ານ ທຣຳ ໄດ້ກ່າວວ່າ ສະຫະລັດ ໄດ້ສົ່ງກຳລັງທະຫານ ໄປຍັງອັຟການິສຖານ ຫຼັງຈາກ ການໂຈມຕີກໍ່ການຮ້າຍ ໃນວັນທີ 11 ກັນຍາ ປີ 2011 ເພື່ອຂັບໄລ່ພວກກະບົດກຸ່ມຕາລີບານ ອອກຈາກອຳນາດ ກຸ່ມຕາລີບານ ປັດຈຸບັນນີ້ ກຳລັງຂຸ້ນຂ້ຽວ ກໍ່ສົ່ງຄາມຄືນໃໝ່ ໃນການຕໍ່ຕ້ານ ລັດຖະບານ ທີ່ໜຸນຫຼັງໂດຍສະຫະລັດ ເມື່ອບໍ່ນານມານີ້ ທູດພິເສດຈາກວໍຊິງຕັນ ໄດ້ເບີດການເຈລະ ຈາໂດຍກົງ ກັບກຸ່ມຕາລີບານ ປະທານາທິບໍດີ ດໍໂນລ ທຣຳ ກ່າວວ່າ ແຕ່ທ່ານປະທານາທິບໍດີ ກໍຍອມຮັບວ່າ ການເຈລະຈາດັ່ງກ່າວ ອາດຈະບໍ່ປະສົບຜົນ ສຳເລັດ ປະທານາທິບໍດີ ທຣຳ ກ່າວວ່າ ການປະຕິບັດງານທາງການທະຫານ ຢູ່ໃນອັຟການິສຖານ ໄດ້ມີຄ່າໃຊ້ຈ່າຍ ສຳລັບ ສະຫະລັດ ເກືອບ 1 ພັນຕື້ໂດລາ ແລະການສູນເສຍຊີວິດ ຂອງພວກທະຫານອາເມຣິກັນ ແມ່ນມີຫຼາຍກວ່າ 2,400 ຄົນ